open-index/open-wikipedia-markdown huggingface dataset:
Countryfest 3

***Countryfest 3*** er det tredje albumet i serien Countryfest utgitt på Talent Produksjon. I tillegg til de nummererte utgavene, finnes også platen *[[Vill Vest - Countryfest]]*. Platen var i salg høsten 1978, og omtalen lød: «22 Festlige Countrymelodier på norsk». På de tidligere utgavene hadde gruppa Country Snakes medvirket som band, nå var de byttet ut med «The Country Team». Medvirkende på denne tredje platen var Lillian Askeland, Bjøro Håland, Ottar Johansen og Vidar Lønn-Arnesen. På forsiden av coveret var alle sangene listet opp i sin originaltittel på engelsk, og man kunne høre i norsk språkdrakt blant annet: «Four Strong Winds», «Only The Lonley» og «The Streets Of Laredo». Lillian Askeland hadde mye radiospilling med sangen «U.S of A», og ble en slager for henne fra denne produksjonen. Ottar Johansen laget en ny sang til denne produksjonen: «Vamos Mexico».

## Sporliste
#«The Country Hall Of Fame» *(Davis/Sigvaldsen)*, sang: Ottar Johansen
#«En flyktig drøm» («My Elusive Dreams») *(C. Putman/B. Sheril/L. Askeland)*, sang: Lillian Askeland
#«Huset der hjemme» («Red River Valley») *(Trad/Vidar Lønn Arnesen)*, sang: Vidar Lønn-Arnesen
#«Nattvakt i banken» («The Streets of Laredo») *(Trad/Arve Sigvaldsen)*, sang: Bjøro Håland
#«Vamos Mexico» *(Ottar Johansen)*, sang: Lillian Askeland & Ottar Johansen
#«De ensommes gate» («Blue Side of Lonesome») *(Leon Payne/Bjøro Håland)*, sang: Bjøro Håland
#«Oksedragarsong» *(Evert Taube/Hartvik Kiran)*, sang: Bjøro Håland
#«US of A.» *(Donna Fargo/Erik Aam)*, sang: Lillian Askeland
#«Mot ukjent sted» («Four Strong Winds») *(Ian Tyson/Mikkel Aas)*, sang: Ottar Johansen
#«En som er ensom» («Only the Lonely») *(R. Orbison/J. Melson/A. Epaas)*, sang: Lillian Askeland
#«Davy Crockett» («The Ballad of Davy Crockett») *(G. Bruns/T. Blackburn/A. Bendiksen)*, sang: Vidar Lønn Arnesen
#«Countryfest»: «Fru Johnsen»/«På verdens tak»/«Snow Flake»/«Landevei»/«Vær glad i den nesa du har»/«La ikke din skygge bli igjen»/«Den første sang»/«Det var du som sa nei»/«Fire timer igjen»/«Jambalaya»/«Y'all Come», sang: Alle

## Andre medvirkende
*Produsent: Arve Sigvaldsen
*Teknikere: Jan Erik Kongshaug, Svein Engebretsen
*Studio: Talent Studio, oktober 1978
*Foto: Arve Ringen
*Arrangement, gitar, kor: Ottar Johansen
*Klaviaturinstrumenter: Ole Petter Berger
*Steelgitar: Leif Frøiland
*Gitar, banjo: Freddy Lindquist
*Gitar, banjo: Arne Schulze
*Kor: Lillian Askeland
*Munnspill: Sigmund Groven
*Bass: Terje Methi
*Trommer: Thor Andreassen

## Utgivelser
* 1978 LP/MC Talent Produksjon TLS 3046
* 1991 MC Crema/ Talent TCC 2003
* 2007 mp3 Talent A/S

## Eksterne lenker
*
Avaskär kapell

**Avaskär kapell** er en kirkebygning i Kristianopels forsamling i Blekinge. 

## Bygningen
Kapellet ble innviet i 1934 og fungerer som et gravkapell. Det ble oppført på samme sted som Sankt Petri kirke i den nå forsvunne by Avskær lå. 

Den gamle kirken ble bygget på 1200-tallet (eller tidligere), og ble sannsynligivs revet ned omkring år 1600, da den nye byen Christianopel ble grunnlagt like i nærheten. Kirkegården, samt en lysekrone i Christianopels kirke, er stort sett det eneste som er igjen av den gamle byen. En renovering og tilbygging til kapellet ble foretatt i 1965. 

## Referanser


## Eksterne lenker
* Om Avaskärs kapell
Casper Johannes Boye

**Casper Johannes Boye** (født 27. desember 1791 i Kongsberg, død 6. juli 1853) var en dansk salmedikter og prest i Garnisons kirke i København. Han var sønn av rektor Engelbreth Boye i Trondheim.

Hans salmer finnes i de svenske salmebøkene Nya psalmer 1921, 1937 års psalmbok og i den danske salmeboken salmeboken fra 1912. I *[[Norsk Salmebok (1985)|Norsk Salmebok]]*  og *[[Norsk salmebok 2013]]* er han representert med to salmer i hver bok. Tilsammen ble 37 av salmene hans representert i ulike danske salmebøker.

Boye var statsstipendiat som salmedikter, og gav ut salmesamlingen *Aandelige Digte og Sange* i fire hefter mellom 1833 og 1840 og samlingen *Psalmer, Anden forøgede Udgave* mellom 1847 og 1854.

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0 Side 90.

## Eksterne lenker
* Den Danske Salmebog Online
Countryfest 4

***Countryfest 4*** er det fjerde albumet i serien Countryfest, fra plateselskapet Talent, som ga ut amerikanske countrymelodier i norsk språkdrakt. I tillegg til de nummererte utgavene, ble det også utgitt platen *[[Vill Vest – Countryfest]]* i 1975. På denne fjerde platen er artistene Lillian Askeland, Ottar Johansen og Helge Borglund, kjent fra plateserien «Frem fra Glemselen», samt Vidar Lønn-Arnesen og Lars Børke. Musikerne på denne platen kalte seg «The Country Team». Også på denne utgaven er låtvalget listet i sin originale engelsk versjon på platecoverets forside, og det meste er gamle slagere, bortsett fra Eurovision Song Contest-vinneren i 1979 fra Israel: «Hallelujah» i norsk drakt og countryversjon. Lillian Askeland synger også den franske «Les trois cloches» under tittelen «Jimmy Brown», og ble den mest populære sangen fra platen for henne. Platen kom ut høsten 1979, og lå én uke på VG-lista på 18.-plass. Alle sangen var på norsk på denne platen, utenom potpurriet til slutt.

## Sporliste
# «I morgen tidlig» («Come Early Morning») *(McDill/Sigvaldsen)*, sang: Ottar Johansen
# «Livet gir, livet tar» («I Thought You'd Never Ask») *(C. Putman/D. Cook/A. Sigvaldsen)*,sang: Lillian Askeland & Helge Borglund
# «Start på finalen» («Almost Persuaded») *(B. Sherill/A. Sigvaldsen)*, sang: Lillian Askeland
# «Julie og Romeo» («Juliet and Romeo») *(T. Krekel/S. Fjeld/V. Lønn-Arnesen)*, sang: Vidar Lønn-Arnesen
# «Hallelujah» *(S. Or/K. Osrat/O. Selvær)*, sang: Lillian Askeland & Ottar Johansen
# «Jeg og Bobby McGee» («Me and Bobby McGee») *(K. Kristoffersen/F. Foster/L. Børke)*, sang: Lars Børke
# «Jimmy Brown» («Les trois cloches») *(Villard/Reisfeld/Sigvaldsen)*, sang: Lillian Askeland
# «Du er sol, du er regn» («All I ever Need Is you») *(J. Holiday/E. Reeves/Sigvaldsen)*, sang: Lillian Askeland & Ottar Johansen
# «Vandringsmann» («I am Just a Countryboy») *(M. Barer/F. Brooks/A. Sigvaldsen)*, sang: Helge Borglund
# «Velkommen sommer» («There Will Never Be Anyone Else»), *(B. Knight/Sigvaldsen)*, sang: Ottar Johansen
# «Annie og Bill» («The Wreck Of The No 9») *(Robinson/Simensen)*, sang: Helge Borglund
# «Countryfest»: «Yonder comes a sucker»/«Ta i mot en utstrakt hånd»/«Laura»/«I can't stop loveing you»/«Mocking bird hill»/«Abilene»/«Heartaches by the numer»/«The end of the world»/«A little bitty tear»/«Welcome to my world»/«Y'all come», sang: Alle

## Andre medvirkende
* Arrangør: Ottar Johansen
* Produsent: Arve Sigvaldsen
* Innspilt i Talent Studio, Oslo
* Teknikere: Asbjørn Krogtoft, Petter Hox, Svein Engebretsen
* Gitar: Ottar Johansen, Kalle Helgesen, Gard «Dutte» Christensen
* Klaviatur: Ole Petter Berger
* Munnspill: Sigmund Groven
* Slagverk: Thor Andreassen, Egil Berg, Svein Christiansen
* Bass: Erik Østerås
* Kor: Iselin Alme, Fia Quale, Dag Eriksen, Jan Thoresen, Asbjørn Krogtoft, Ottar Johansen

## Utgivelser
* 1979 LP/MC Talent Produksjon TLS 3057
* 1991 MC Crema/Talent TCC 2004
* 2007 mp3 Talent A/S

## Eksterne lenker
*
Dawid Kubacki

**Dawid Grzegorz Kubacki** (utt: Kobatski, født 1990) er en polsk skihopper. Han er verdensmester både i lag og individuelt, og vant hoppuka 2019/20.

## Karriere
Kubacki deltok i tre junior-VM uten noen gang å kvalifisere seg til andre omgang. Etter å ha deltatt i spredte verdenscuprenn fra 2007 til 2009 uten særlig framgang fikk han sitt gjennombrudd sommeren 2010, da han hoppet sterkt i Sommer Grand Prix i Hinterzarten; han var med på det vinnende polske laget og ble nummer 6 i sommersesongens første renn. Kubacki fikk flere plasseringer blant de ti beste, og fikk sin første pallplass i Hakuba i august 2010, hvor han tok to andreplasser i renn som riktignok hadde svært redusert deltakelse.

Han hoppet på Polens lag som vant lagkonkurransen under Ski-VM 2017 i Lahtis. De øvrige på laget var Piotr Żyła, Maciej Kot og Kamil Stoch.

Han tok bronse i laghopp i Vinter-OL 2018. Han tok sin første seier i verdenscupen da han vant i HS135 i Val di Fiemme 13. januar 2019. Han ble verdensmester i normalbakke under Ski-VM 2019 i Seefeld etter at han lå på 27.-plass etter første omgang.

Han vant Hoppuka 2019/20, og ble med det tredje polske skihopper som har vunnet Hoppuka, etter Adam Małysz og Kamil Stoch.

Under Vinter-OL 2022 i Beijing, tok han bronse i normalbakkerennet.

## Pallplasseringer og deltakelser i verdenscupen

## Verdenscupseire lag

## Sammenlagtplasseringer i verdenscupen

## Referanser


## Eksterne lenker
*
Birkensykkel

**Birkensykkel** er en moderne norsk betegnelse på en sykkel som egner seg særlig godt til sykkelritt med noe innslag av terreng i form av grus og lette krøtter-stier. Det bærer navn av Birkebeinerrittet, et grusritt som opplevde sterk økning i popularitet på begynnelsen av 2000-tallet.

En mengde norske leverandører av sykler har versjoner i sitt sortiment som de karakteriserer som birkensykler. Syklene ser gjerne ut som vanlige terrengsykler, men kan ha smale dekk med lite mønster, og ellers utstyr som ikke egner seg godt for hard teknisk sykling i terreng. Syklene kan være av forskjellige prisklasser, fra lav til høy. Typiske andre karakteristika kan være klistremerker eller modellnavn som indikerer at produsenten mener sykkelen egner seg godt for grusritt med lav grad av sykkelteknisk utfordring.
Super Six World Boxing Classic

**Super Six World Boxing Classic** er en boksingturnering der det kjempes om WBA og WBC titler i supermellomvekt. Turneringen arrangeres av Showtime i samarbeid med Sauerland Event. De første kampene fant sted den 17. oktober 2009. Semifinalen er forsøksvis planlagt for januar 2011. Finalen er planlagt for mai og juni 2011.

## Format
Turneringen består av tre innledende runder, hvor hver bokser vil bokse tre kamper. En seier i knockout gir tre poeng, seier på poeng gir to poeng, et ikke avgjort gir et poeng og et nederlag gir null poeng. I tilfelle av en diskvalifikasjon, får den vinnende bokseren bare ett poeng. Etter de innledende runder, går de fire boksere med flest poeng videre til semifinalen, der nr. 1 møter nr. 4 og nr. 2 møter nr. 3.

Vinneren av semifinalen vil gå videre til Super Six-finalen der vinneren samtidig kan kalle seg WBA-og WBC-mester i super mellomvekt.

## Deltakere
*  Arthur Abraham
*  Andre Dirrell
*  Carl Froch
*  Mikkel Kessler
*  Jermain Taylor - Jermain Taylor har offisielt satt karrieren sin på standby, og reserven Allan Green har tatt Taylors plass i turneringen. 
*  Andre Ward
**Reserve:**
*  Allan Green

## Eksterne lenker
*
Crossroads

**Crossroads** har flere betydninger:

## Film, radio og TV
* Crossroads, en britisk såpeopra som gikk fra 1964–1988 og 2001–2003
* Crossroads, en serie som gikk på VH1 fra 1994-98
* Cross Roads, en britisk film fra 1930 regissert av Reginald Fogwell
* Crossroads, en kinesisk film fra 1937 med Zhao Dan
* Crossroads, en amerikansk film fra 1942
* Crossroads, en amerikansk film fra 1986 med Ralph Macchio
* Crossroads, en amerikansk filmkomedie med Britney Spears
* Crossroads, en amerikansk musikkserie som har gått på Country Music Television siden 2002.

## Musikk
* Crossroads, et album av Tracy Chapman
* *[[Cross Road]]*, et samle album fra 1994 av Bon Jovi
*Crossroads, et boks-sett av Eric Clapton 
*Crossroads Guitar Festival, en blues- og rock festival arrangert av Eric Clapton

## Annet
Fredrik Boye

**Fredrik Boye** (født 1715, død 1759) var en dansk prest og salmedikter. Han jobbet på det pietistiske Vajsenhuset i København og som prest i samme by. Han gav ut salmesamlingen *Lille skatkiste* i 1749, og er representert i *[[Norsk Salmebok (1985)|Norsk Salmebok]]* med to vers i en lengre salme.

## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0 Side 64.
Crossroads (1986)

***Crossroads*** er en amerikansk dramafilm, road movie og musikkfilm fra 1986 regissert av Walter Hill. Filmen handler om en ung blues-interessert mann som forsøker å få med seg en aldrende bluesmusiker til Mississippi for å oppspore den siste komposisjonen til en legendarisk blueskomponist. Filmen er inspirert av den legendariske bluesartisten Robert Johnson, som ifølge mytene inngikk en pakt med Djevelen for å bli berømt. Hovedrollene spilles av Ralph Macchio og Joe Seneca.

Musikken er ved Ry Cooder og Steve Vai. Cooder vant i 1986 en «Georges Delerue Prize» ved Ghent International Film Festival for sitt musikalske bidrag i filmen.

Filmen ble godt mottatt av anmelderne, men ble ingen publikumssuksess. 

## Handling
Eugene er elev på en anerkjent musikkskole i New York og skal konsentrere seg om klassisk musikk, men bikker rett som det er over til bluestoner. Han oppdager at hans store drøm er å bli bluesgitarist. Han finner ut at den legendariske komponisten Robert Johnson etterlot seg 29 blueskomposisjoner, mens den 30. og siste er borte. Eugene oppsporer derfor Johnsons venn Willie Brown, som sitter som soningsfange på et pleiehjem. Planen er å få med seg Brown på en flukt til Mississippi slik at han kan oppsporet den 30. noten. Det Eugene ikke vet er at Willie har inngått en pakt med Djevelen.

## Om filmen

### Anmelderne
*Crossroads* ble forholdsvis godt mottatt av anmelderne, noe som gjenspeiles i at den har fått 73 % på Rotten Tomatoes. Den amerikanske anmelderen Roger Ebert gav den 3,5, av i alt 4 oppnåelige stjerner, mens Leonard Maltin gav den 2,5 av 4 stjerner.

*[[VG]]* gav den terningkast fem, mens *[[Dagbladet]]* gav fire.

### Økonomi og popularitet
Filmen ble ingen stor publikumssuksess da den kun innbrakte kun $5,8 millioner på amerikanske kinoer.

### Annet
Det ble utgitt et egen soundtrack til filmen. Denne inneholder 11 spor med bidrag fra blant annet Ry Cooder og Robert Johnson.

## Rollebesetning
* Ralph Macchio …. Eugene Martone
* Joe Seneca …. Willie Brown
* Jami Gertz …. Frances
* Joe Morton …. Scratch's Assistant
* Steve Vai …. Jack Butler
* Harry Carey jr. …. Bartender
* Tim Russ …. Robert Johnson
* John Hancock …. Sheriff Tilford
* Allan Arbus …. Dr. Santis
* Gretchen Palmer …. Beautiful Girl 
* Al Fann …. Pawnbroker
* Wally Taylor …. O.Z
* Tex Donaldson …. John McGraw
* Dennis Lipscomb …. Lloyd

## Referanser


## Eksterne lenker
*
Countryfest 5

***Countryfest 5*** er det femte albumet i plateserien Countryfest, opprinnelig utgitt i 1980.

Albumet besto av 10 countryslagere oversatt til norsk, inkludert to nye spor skrevet av Ottar «Big Hand» Johansen. I tillegg til Johansen deltar Lillian Askeland, Helge Borglund, Carl Hjalmby, Vidar Lønn Arnesen og Harry Williams. Backingbandet besto av medlemmer av studiobandet Country Team, etter at Country Snakes hadde gitt seg i 1978. 

Det avsluttende Countryfestpotpourri-sporet – der Askeland, Johansen, Hjalmby og Lønn Arnesen deltar – er viet 125-årsjubileet for jernbanen i Norge.

Plata ble spilt inn i Talent Studio, Oslo, og utgitt våren 1980. 

Countryfest 5 lå fem uker på VG-lista med 10. plass som beste plassering. Lillian Askeland fikk en stor hit med sangen «S-K-I-L-S-M-I-S-S-E», som også var med på hennes egne samlealbum *20 år (20 Greatest Hits)* (Mountain, 1985) og *22 beste + 2* (Tylden & Co., 2006).

## Sporliste
#«S-K-I-L-S-M-I-S-S-E» («D-I-V-O-R-C-E», B. Braddock/C. Putman/A. Sigvaldsen) *–* Lillian Askeland
#«Reisefeber» («Ramblin' Fever», M. Haggard/A. Sigvaldsen/O. Johansen) *–* Ottar Johansen
#«Hvor er du som forstår meg i kveld» («(Now and Then There's) A Fool Such as I», B. Trader/A. Sigvaldsen) *–* Harry Williams & Friends
#«I natt vil jeg drømme» («Your Old Cold Sholder», R. Leigh/A. Sigvaldsen) *–* Lillian Askeland
#«Hvileløs tramp» («King of the Road», R. Miller/Pirre P) *–* Vidar Lønn Arnesen
#«Fanden» (O. Johansen/A. Sigvaldsen) *–* Ottar Johansen
#«Drammen» («Jackson», Wheler/Rogers/Carl Hjalmby) *–* Carl Hjalmby
#«Sheriffen» («The Ballad of High Noon», Tiomkin/Washington/Simensen) *–* Helge Borglund
#«Kvinnehud» («Womanhood», B. Braddock/A. Sigvaldsen) *–* Lillian Askeland
#«Luxury Girl» (Ottar Johansen) *–* Ottar Johansen
#«Countryfestpotpurri»: «Bergensbanen»/«Sørlandsbanen»/«Nattog til Bergen»/«Venter på et tog»/«NSB»/«Godstogblues»/«Dovregubbens hall»/«Til Oslo»/«Y'all Come»

## Medvirkende

### Musikere

*Arrangementer, gitar, vokal: Ottar Johansen
*Vokal: Lillian Askeland
*Vokal: Helge Borglund
*Vokal: Carl Hjalmby
*Vokal: Vidar Lønn Arnesen
*Vokal: Harry Williams
*Gitar: Rune Lindqvist
*Gitar, steelgitar: Gard «Dutte» Christensen
*Klaviatur: Ole Petter Berger
*Bass: Erik Østerås
*Trommer: Allan Graves
*Munnspill: Sigmund Groven

### Andre
*Produsent: Arve Sigvaldsen
*Tekniker: Asbjørn Krogtoft

## Utgivelser
* 1980 LP/MC Talent Produksjon TLS 3060
* 1991 MC Crema/Talent TCC 2005
* 2007 mp3 Talent A/S

## Referanser
Stress (band)

**Stress** er et brasiliansk heavy metal-band fra Amazonas-regionen i Belém (Pará). De blir ansett som det første brasilianske heavy metal-bandet.

## Medlemmer
;Nåværende
* Roosevelt «Bala» Cavalcante: Bass og vokal
* Paulo Gui: Gitar
* André Lopes Chamon: Trommer

;Tidligere
* Leonardo Renda: Keyboard
* Bosco: Bass
* Christian: Gitar
* Pedro Lobão: Gitar
* Alex Magnum: Gitar

## Utgivelser
;Studioalbum 
* 1982: *Stress*
* 1985: *Flor Atômica*
* 1996: *III*

;DVD-er
* 2007: *Ao Vivo!*

;Konsertalbum
* 2009: *Live 'n' Memory*

## Eksterne lenker
* 
* Stress hos *Metaleros*
* Stress hos *Spirit of Metal*
Jim Parsons

**James Joseph Parsons** (født 1973) er en amerikansk skuespiller. Han er kjent for sin rolle som Sheldon Cooper i komiserien *[[The Big Bang Theory]]*.

Parsons fullførte sin koreografutdannelse i 1999.

Han har også spilt mindre roller i filmene *[[Garden State]]* med Zach Braff og Natalie Portman og *[[The Big Year]]* med Owen Wilson, Jack Black og Steve Martin.

Parsons vant en Golden Globe for beste rolle i en komiserie i 2011, og har vunnet fire Emmy for beste mannlige hovedrolle i en komedie (2010, 2011, 2013 og 2014), alle for sin innsats i *The Big Bang Theory*.

Parsons er bosatt i Los Angeles. Under et intervju med avisa *[[The New York Times]]* i mai 2012 stod Parsons fram som homofil og sa at han hadde vært i et forhold med en mann i ti år.

## Referanser


## Eksterne lenker
*
Cougnou

**Cougnou** er en form av brød. Det bakes tradisjonelt omkring jul i det nordlige Frankrike og sørlige Belgia. Dette brød er en brioche hvis form skal ligne på Jesusbarnet svøpt i lendeklær. Som variant finns det med sjokolade og med søtsaker innbakt i seg.

Det finnes forskjellige regionale navn for bakverket: 
* *Coquille* i Flandern og Tournai, der man også bruker navnet *fisquemalles*.
* Cougnole* eller *cugnoli* i [[Hainaut]] i Belgia (*Cognolle* lokalt i [[Mons]])
* Cougnou* i vallonsktalende provinser og Brussel
* *Jesus* i nordre Hainaut (Lessines)
* *Quéniole* eller *cuniole* i Hainaut og fransk Cambrésis
* *Quénieu* i Champagne,
* *Volaeren* eller *folarts* i Flandern (Dunkerque). 

## Eksterne lenker
*
Patriark (andre betydninger)

**Patriark** (av gresk πατριάρχης [patriárkhēs]) betyr opprinnelig «den første blant fedrene» og kan ha forskjellige betydninger i ulike sammenhenger:

* Patriarkat i sosiologien mannlig og ofte autoritært familieoverhode
* Patriark i kristendommen, *biskop med høy rang*
* Stamfar (Det gamle testamentet)
** Abraham (bibelsk_person)
** Isak
** Jakob (stamfar)
Croque monsieur

**Croque monsieur**, også kalt **parisertoast**, er et varmt smørbrød med skinke og ost (oftest emmentaler eller gruyère) som stekes eller grilles. I blant dyppes brødet i pisket egg først. Det finnes varianter der smørbrødet dekkes av mornay- eller béchamelsaus. Hvis man legger et stekt egg over kalles retten **croque madame**.

Croque monsieur har sin opprinnelse i Frankrike som hurtigmat på kaféer og barer. Opprinnelsen til navnet er usikker, men kommer fra det franske verbet *croquer* («mumse»). *Croque* er også et fransk ord for «å steke». Navnet ble første gang skrevet på en parisisk kafémeny i 1910.

## Referanser
Agostino Depretis

**Agostino Depretis** eller **De Pretis** (født 31. januar 1813 i Bressana Bottarone i Italia, død 29. juli 1887 i Stradella) var en italiensk politiker (historiske venstre). Han var fra 1876 Italias statsminister i ca. åtte og et halvt år, fordelt på tre perioder. Deprètis døde mens han fremdeles var statsminister.

Deprètis var i parlamentet venstresidens leder. I hans regjeringstid utvidet Italia sine kolonibesittelser, det ble gjennomført valgreform og utbygging av jernbanenettet. De offentlige utgifter, skatter og låneopptak økte betydelig. Utenrikspolitisk nærmet Italia seg Tyskland og Østerrike-Ungarn og Trippelalliansen ble inngått i 1882.
## Se også
* Kongedømmet Italia
## Referanser


## Eksterne lenker
* 
* Deputertkammerets internettside: Portale Storico
Clafoutis

**Clafoutis** er en fransk dessert som vanligvis lages ved at bær (ofte kirsebær) legges i en ovnsform og en slags pannekakerøre helles over, hvorpå hele formen bakes i ovnen. Bakverket kommer opprinnelig fra Limousin mens navnet kommer fra oksitansk *clafotís*, av verbet *clafir*, «å fylle» (røren med kirsebær).

Når andre frukter, for eksempel plommer, epler, tranebær eller bjørnebær, benyttes i stedet for kirsebær, kalles kaken i stedet *flognarde* (alternativ stavemåte *flaugnarde*).
Countryfest 6

***Countryfest 6*** er det sjette albumet i plateserien Countryfest, opprinnelig utgitt i 1980.

Albumet besto av 14 countryslagere oversatt til norsk, og var den første platen i serien uten countryfestpotpurriet. Artistene som deltar er Lillian Askeland, Ottar «Big Hand» Johansen og Ørnulf Holthe, med Lars Børke og Vidar Lønn-Arnesen oppgitt som gjesteartister. Backingbandet besto av medlemmer av studiobandet Country Team.

På låta «Bli hos meg til dagen gryr» får Askeland og Johansen latterkrampe på slutten av opptaket. Det ble inkludert på platen, og har blitt en kuriositet. 

Ørnulf Holthe fikk mye oppmerksomhet for sine sanginnslag på platen, og slageren «Jernbaneslusk» ble mye spilt på radio.

Plata ble spilt inn i Talent Studio i oktober 1980, og gjenutgitt i 2007.

## Sporliste
#«Bli hos meg til dagen gryr» («Help Me Make It Through The Night») (K. Kristoffersen/A. Finne) – Lillian Askeland & Ottar Johansen
#«Jernbaneslusk» («Railroad Bum») (Balthrop/H. Rotmo) – Ørnulf Holthe
#«Du kan synge, syng en sang» («I'm The Singer, You're The Song» (T. Tucker/J. Goldstein/A. Sigvaldsen) – Lillian Askeland
#«Memphis, Tennessee» (C. Berry/A. Sigvaldsen) – Ottar Johansen
#«Feiging på stripa» («Coward of the County») (R. Bowling/B. E. Wheeler/L. Børke) – Lars Børke
#«Hvite skjell» («Pearly Shells») (L. Lober/W. Edwards/Vidar Lønn-Arnesen) – Vidar Lønn-Arnesen
#«Etterstad» («Streets of Baltimore») (Glaser/Howard/T. Mosnes) – Ørnulf Holthe
#«Sånn er du, sånn er jeg» («River Road») (S. Tyson/G. Jørstad) – Lillian Askeland
#«Morgenregnet» («Early Morning Rain») (G .Lightfloor/P. Kruse) – Ottar Johansen
#«Min ønskebrønn» («The Bargain Store») (D. Parton/G. Jørstad) – Lillian Askeland
#«Gambleren» («The Gambler») (D. Schliz/L. Børke) – Lars Børke
#«Hvor er du nå» («Who's Sorry Now?») (Snyder/Kalmar/Ruby/A. Sigvaldsen) – Lillian Askeland
#«Livets harde spill» («Yonder Comes a Sucker») (J. Reeves/V. Lønn-Arnesen) – Vidar Lønn-Arnesen
#«Et falmet foto» («I Recall a Gypsy Woman») (A. Reynolds/B. McDill/A. Sigvaldsen) – Ørnulf Holthe

## Musikere

*Vokal: Lillian Askeland
*Vokal: Ørnulf Holthe
*Vokal: Lars Børke
*Vokal: Vidar Lønn-Arnesen
*Vokal, akustisk gitar, kor, arrangement: Ottar Johansen
*Klaviatur, arrangement: Ole Petter Berger
*El-gitar: Pete Knutsen
*Steelgitar: Gard «Dutte» Christensen
*Akustisk gitar: Nipe Nyrén
*Munnspill: Sigmund Groven
*Bass: Terje Methi
*Trommer: Thor Andreassen
*Kor: Iselin Alme, Kari Gjærum, Jan Thoresen

### Andre medvirkende
*Produsent: Arve Sigvaldsen
*Teknikere: Petter Hox, Jan Egil Thoreby

## Utgivelser
* 1980 LP/MC Talent Produksjon TLS 4042
* 2007 mp3 Talent A/S

## Referanser
Aligot

**Aligot** er en matrett som tradisjonelt tilbakeføres til regionen Auvergne i Frankrike, gjerne til Aubrac i Massif Central. Den er også populær ved julemarkedet i Toulouse, som ligger et par hundre kilometer fra Aubrac-regionen. Ordet *aligot* stammer fra latin *aliquot*, som betyr «noe» (som i «noe å spise»).

Aligot lages av potetmos og smeltet ost (gjerne «tomme fraîche aligot» fra Aubrac), ofte smakssatt med hvitløk og muskat. 

Opprinnelig ble retten laget av munker til pilegrimer på vei til Santiago de Compostela men da brukte man brød i stedet for potet. Da retten ble introdusert i Frankrike ble brødet byttet ut med potet ettersom det gav anretningen en mer behagelig konsistens.
Howard Cooke

**Howard Felix Hanlan Cooke** (født 13. november 1915, død 11. juli 2014 i Kingston) var generalguvernør på Jamaica mellom 1. august 1991 og 15. februar 2006, da han ble den første generalguvernøren som innsatte sin etterfølger som generalguvernør, professor Kenneth Octavius Hall. 

Cooke ble tiltalt med tittelen Hans Eksellense mens han satt som generalguvernør. Han er utnevnt til medlem av den jamaicanske Order of the Nation og er kommandør av Order of Distinction. Cooke er storkorsridder av The Most Distinguished Order of Saint Michael and Saint George og av Royal Victorian Order. Han er derved opphøyet i ridderstanden og har rett til å føre tiltaleformen *[[Sir]]* foran sitt navn. Han er også ridder av The Most Venerable Order of the Hospital of Saint John of Jerusalem.

Før han ble innsatt som generalguvernør på Jamaica var han utdannet lærer, og han var president for Jamaica Union of Teachers. Han arbeidet også i forsikringsbransjen. Han ble medlem av parlamentet i Den vestindiske føderasjonen i 1958, og deretter ble han medlem av det uavhengige Jamaicas parlamentet som senator og medlem av House of Representatives etter 1962. Han var minister i regjeringen til statsminister Michael Manley på 1970-tallet og han var president for det jamaicanske senatet fra 1989 til 1991.

Cooke døde den 11. juli 2014 i en alder av 98 år.

## Referanser


## Eksterne lenker
* The Most Honourable Sir Howard Cooke ON, GCMG, GCVO, CD, biografi fra Kings House, Jamaicas generalguvernørembete
Burgundisk kjøttgryte

**Burgundisk kjøttgryte** (fransk: **) er en fransk kraftig vinkokt kjøttgryte. Matretten er fransk husmannskost og kommer opprinnelig fra regionen Bourgogne; retten heter egentlig *bœuf à la bourguignonne*, men kalles oftest *bœuf bourguignon*.

Hovedingrediensen er storfekjøtt som skjæres i terninger og brunes. Kjøttet sydes deretter en drøy time på svak varme i rødvin, vanligvis sammen med hvitløk, timian, laurbærblader, tomatpuré, hakket gulrot og eventuelt kalvefond. Mot slutten legger man i brunede champignoner og svinekjøtt, samt småløker eller sjalottløk.

## Eksterne lenker
*
Kenneth O. Hall

**Kenneth Octavius Hall** (født 24. april 1941 i Lucea på Jamaica) var generalguvernør av Jamaica fra 16. februar 2006 til 26. februar 2009. Han var Jamaicas femte generalguvernør siden uavhengigheten fra Storbritannia den 16. august 1962. 

Før han ble generalguvernør på Jamaica, var han en pro-visekansler og rektor ved Universitetet i Karibia, Mona Campus. Hall har vært ansatt i flere andre stillinger, inkludert som visepresident ved State University of New York at Old Westbury før han ble ansatt som universitetslektor ved universitetet i Vest-India fra 1972 til 1973.

Kenneth Hall har en bachelorgrad i historie, et diplom i internasjonale relasjoner, og en doktorgrad i historie fra Queen's University i Ontario i Canada. Han underviste i historie ved UWI og var professor i historie ved State University of New York at Oswego. I 1994 inngikk Hall som en av staben hos det karibiske fellesskap CARICOM som assisterende generalsekretær. 

Han har mottatt Order of Jamaica i 2004 og er tildelt landets nest høyeste orden Order of the Nation. Han har også blitt utnevnt til storkorsridder av The Most Distinguished Order of Saint Michael and Saint George. Han er derved opphøyet i ridderstanden og har rett til å føre tiltaleformen *[[Sir]]* foran sitt navn.

## Referanser


## Eksterne lenker
* The Most Honourable Professor Sir Kenneth Octavius Hall, ON, GCMG, OJ Governor-General of Jamaica, biografi fra Kings House, Jamaicas generalguvernørembete
Florizel Glasspole

**Florizel Glasspole** (født 25. september 1909 i Kingston, død 25. november 2000 samme sted) var den tredje generalguvernøren på Jamaica.

Glasspole var medlem av partiet People's National Party, og senere ble han valgt inn til Representantenes hus i den første valget med alminnelig stemmerett på Jamaica i 1944. Han kom fra valgkretsen Øst Kingston og Port Royal, og holdt setet i representantenes hus gjennom alle de påfølgende valgene før han ble utnevnt til generalguvernør på Jamaica i 1973. Han holdt det embetet til 1991, da han ble erstattet av Howard Cooke.

Fra 1955 til 1962 og igjen mellom 1972 og 1973, var han minister for utdanning under statsminister Norman Manley før den britiske uavhengigheten, og senere under sønnen Michael Manleys periode som statsminister fra 1972. 

Glasspole er utnevnt til medlem av den jamaicanske Order of the Nation. Han er storkorsridder av The Most Distinguished Order of Saint Michael and Saint George og av Royal Victorian Order. Han er derved opphøyet i ridderstanden og har rett til å føre tiltaleformen *[[Sir]]* foran sitt navn. Han er også ridder av The Most Venerable Order of the Hospital of Saint John of Jerusalem.

Glasspole døde på Jamaica i en alder av 91 år.

## Eksterne lenker
* The Most Honourable Sir Florizel Augustus Glasspole, O.N., G.C.M.G., G.C.V.O., C.D., biografi fra Kings House, Jamaicas generalguvernørembete
Kenneth Blackburne

**Kenneth William Blackburne** (født 12. desember 1907 i Bordon i England, død 4. november 1980 på Isle of Man) var en britisk kolonitjenestemann. Han er mest kjent som den første generalguvernøren på den karibiske øya Jamaica. 

Blackburne var utdannet ved Marlborough College. Han studerte deretter moderne språk og geografi ved Clare College ved University of Cambridge. 

Blackburne gikk inn i den britiske koloniforvaltningen i 1930 og var før andre verdenskrig  utstasjonert i Nigeria og Palestina. Fra 1938 til 1941 var han ved kolonidepartementet i London og fra 1941 til 1943 var han utstasjonert i Gambia. Deretter ble han sendt til Karibia der han mellom 1943 og 1947 tjenestegjorde i britisk koloniadministrasjonen med ansvar for utvikling og velferd i britisk Vestindia. Han var så ansatt som direktør i de britiske informasjonstjenester i London fra 1947 til 1950, før han igjen vendte tilbake til Karibia, denne gang som sjefguvernør og øverstkommanderende for Leewardøyene fra 1950 til 1956. 

Blackburne tjenestegjorde som guvernør på Jamaica fra 1957 til 1962. Da Jamaica fikk sin uavhengighet fra Storbritannia 16. august 1962, ble Blackburne utnevnt til generalguvernør i landet. Han tjenestegjorde i denne stillingen i tre måneder før hans etterfølger overtok. 

I 1946 ble Blackburne utnevnt til følgesvenn av Sankt Mikaels og Sankt Georgs orden. I 1952 ble han forfremmet til kommandørridder og derved opphøyet i ridderstanden. Han fikk dermed rett til å føre tiltaleformen *[[sir]]* foran sitt navn. Blackburn ble i 1939 utnevnt til offiser (OBE) av Den britiske imperieordenen.

Blackburne døde i Douglas på Isle of Man i 1980, i en alder av 72 år. 

## Referanser


## Eksterne lenker
* Sir Kenneth William Blackburne, biografi fra Kings House, Jamaicas generalguvernørembete
Chateaubriand (matrett)

**Chateaubriand** (av fr. *châteaubriand* eller *châteaubriant*) er midtstykket av indrefileten av storfe. Den tilberedes som regel i stekepanne, men kan også grilles og ovnsbakes. Chateaubriand serveres ofte som et helstekt stykke som transjeres ved servering, men den kan også serveres skivet som biffstykker. Tilbehøret består som oftest av ovnsstekte poteter og en type sjysaus eller béarnaise, kanskje også sopp og kryddersmør. Indrefileten består ellers av biffstykket, chateaubriand, tournedos, og filet mignon (også kalt pyramiden).

Opprinnelsen til det franske navnet chateaubriand er uklar. Ifølge *[[Éditions Larousse|Larousse]] Gastronomique* ble retten utviklet av forfatteren François-René de Chateaubriands personlige kokk, Montmirail, og mens forfatteren levde i London, også for sir Russell Retallick. Dette savner imidlertid dokumentasjon. En stek *à la Chateaubriand* kan ikke påvises før i 1850, verken i Frankrike eller i England. Derimot er det noen indikasjoner på at garnituret ble utviklet i Paris, etter Chateaubriands død.

En alternativ staving av retten er *châteaubriant*, noe *Dictionnaire de l'Académie des Gastronomes* antar peker mot kvaliteten på oksekjøttet som ble frembragt i området rundt småbyen Châteaubriant, i Loire-Atlantique i Frankrike.

## Kilder
* Henriette Schønberg Erken: *Stor Kokebok*, utgave 1929, side 183

## Referanser
Countryfest 7

***Countryfest 7*** er det syvende og siste albumet i plateserien Countryfest utgitt på plateselskapet Talent Produksjon. I tillegg til de syv nummererte utgavene, ga også selskapet ut albumet *[[Vill Vest - Countryfest]]* i 1975. På den syvende platen ble sanginnslagene presentert av Lillian Askeland, Ottar Johansen, Vidar Lønn-Arnesen, Kjell Birkeland samt Gunnar Wiklund som også fremfører sin store slager «Vi skal gå hand i hand» på dette albumet. Countryfest-potpurriet på platen var en hyllest til Hank Williams, med slagere av ham. Denne platen solgte ikke spesielt godt, og serien ble lagt død etter denne utgivelsen, men Ottar Johansen og Lillian Askeland ga ut plater både hver for seg, og sammen etterpå på andre plateselskap.

## Sporliste
#«Tenk litt på barna» («Some days are diamonds») (D. Feller/A. Sigvaldsen), sang: Ottar Johansen
#«Gjør hva du vil for meg» («Queen Of Hearts») (H. DeVito/G. Jørstad), sang: Lillian Askeland
#«Så länge jag lever» («Roll on Mississippi») (K. Fleming/D. W. Morgan/M. Forsberg), sang: Gunnar Wiklund
#«I vår gamle leilighet» («Apartment no.9») (Paycheck/Foley/Owen/Sigvaldsen), sang: Lillian Askeland
#«Det er ingen idé» («Country Girl») (C. Smith/M. Forsberg), sang: Gunnar Wiklund
#«Swinging doors again» (Ottar Johansen), sang: Ottar Johansen
#«Min første dag» («Amazing Grace») (Trad/A. Sigvaldsen), sang: Lillian Askeland
#«Elvira» (D. Frazier/S. Fjeld), sang: Ottar Johansen
#«Vi skal gå hand i hand» («Dunja Du») (W. Rolof/B. Sundström), sang: Gunnar Wiklund
#«Den tredje mann» («The Harry Lime Theme») (A. Karas), fremført av: Kjell Birkeland
#«Jeg har sett det hele» («I've been everywhere») (Mack/Sigvaldsen), sang: Vidar-Lønn Arnesen
#«Countryfest»: «Honky Tonk Blues»/«Your Cheating Heart»/«Hey Good Looking»/«LOvestick Blues»/«Move It On Over»/«Your Win again»/«Kaw Liga»/«I'm So lonesome I Could Cry»/«I Can't Help It»/«Jambalaya», sang: Alle

## Andre medvirkende
*Akk-gitar, el-gitar, mandolin: Kjell Birkeland
*Akk-gitar, el-gitar, steelgitar: Gard «Dutte» Christensen
*Akk-gitar, sang og arrangement: Ottar Johansen
*Klaviatur og arrangement: Ole Petter Berger
*Trommer: Thor Andreassen
*Bass: Edvard Askeland, Terje Methi
*Kor: Iselin Alme, Shari Gerber, Dag Eriksen, Helge Lindeman, Ottar Johansen
*Innspil i Talent Studio, september 1981
*Produsent: Arve Sigvaldsen
*Tekniker: Jan Egil Thoreby
*Foto: Arve Ringen
*Coverdesign: BM Design A/S

## Utgivelser
* 1981 LP/MC Talent Music Organisation TLS 3072
* 2007 mp3 Talent A/S

## Eksterne lenker
*
Louis Delgrès

**Louis Delgrès** (født 2. august 1766 i Saint-Pierre på Martinique, død 28. mai 1802 i Saint-Claude på Guadeloupe) var en offiser og politisk leder på Guadeloupe. 

Delgrès var mulatt og en erfaren offiser som hadde lang erfaring med krig og kamper mens han kjempet for Storbritannia i de mange krigene som de hadde mot det revolusjonære Frankrike.

Delgrès var en stund leder for motstandsbevegelsen som kjempet med alle midler mot den franske lederen Napoléon Bonaparte. Delgrès og hans tilhengere mente at Napoleon hadde forrådt både idealene til den franske republikken og interessene til Frankrikes fargede borgere i de franske koloniene. Og han ville å kjempe mot Frankrike helt til han vant eller døde.

Etter en dristig, men håpløs motstandskamp, fant Delgrès og hans cirka 300 tilhengere seg fanget på Matouba i Guadeloupe, der Delgrès og de fleste av hans tilhengere valgte å begå selvmord ved å sprenge seg i lufta med sine egne sprengladninger slik at de franske styrkene ikke skulle få tak i dem. Denne handlingen, selv om den effektivt endte Guadeloupes motstand mot fransk autoritet, hadde kraftig symbolsk verdi og står fortsatt som eksempel på eksepsjonelt heltemot i Guadeloupe, Frankrike og andre steder.

## Referanser
Leo de Gale

**Leo de Gale** (født 1921 mær Grenville i St. Andrew Parish på Grenada, død 23. mars 1986 i Storbritannia) var den første generalguvernøren i Grenada etter den grenadiske uavhengigheten fra Storbritannia. Han var generalguvernør fra 7. februar 1974 til 30. september 1978.

Han var fungerende guvernør i Grenada i to uker før uavhengigheten fra Storbritannia offisielt inntrådte i februar 1974 og han ble utnevnt til generalguvernøren da landet ble selvstendig. Han ble i 1978 etterfulgt av Paul Scoon som generalguvernør i Grenada. 

## Eksterne lenker
* Biography: Sir Leo De Gale, Government of Grenada
Silverado

***Silverado*** er en amerikansk westernfilm fra 1985 regissert, produsert og skrevet av Lawrence Kasdan. Filmen er lagt til 1880-årenes USA der fire menn kastes inn i kampen mot en korrupt rancheier og en brutal sheriff. Hovedrollene spilles av Kevin Kline, Scott Glenn, Kevin Costner og Danny Glover.

*Silverado* ble forholdsvis godt mottatt av filmkritikerne og ble en moderat publikumssuksess. 

## Handling
Handlingen er lagt til 1880-årenes USA. Fire menn – Paden, Emmett, Jake og Mal – møtes ved en tilfeldighet og reiser til byen Silverado. Der kastes de inn i kampen mot en korrupt rancheier og en brutal sheriff som forøvrig er på lønningslista til førstnevnte.

## Om filmen

### Mottakelse
*Siverado* ble forholdsvis godt mottatt av anmelderne, noe som gjenspeiles i at den har fått 77 % på Rotten Tomatoes og 64% på Metacritic. Den amerikanske filmkritikeren Roger Ebert gav den 3,5 av 4 stjerner.

Både *[[VG]]* og *[[Dagbladet]]* gav den terningkast tre, mens *[[Dagsavisen]]* gav den fem.

### Publikum
*Silverado* ble en moderat publikumssuksess i USA, hvor den innbrakte $32,2 millioner i 1985. Den havnet på en 28.-plass over de mest innbringende filmene i USA i 1985.

### Priser
Den ble nominert til to Oscar (i kategoriene lyd og  musikk). Lawrence Kasdan vant i 1985 en pris ved Filmfestivalen i Venezia for sitt arbeid med filmen.

## Rollebesetning

## Referanser


## Eksterne lenker
*
Strategispill (videospill)

**Strategispill** er en videospillsjanger hvor planlegging og strategisk tenkning er viktig for å vinne. Det er vanlig å dele opp strategispill i to kategorier, sanntidsstrategispill og turbaserte strategispill.

## Turbasert eller sanntid
Strategispill kategoriseres etter om de består av kontinuerlig sanntids-spillmekanikk eller diskret turbasert spillmekanikk. Disse forskjellene fører med seg mange andre forskjeller mellom de to spilltypene. Vanligvis har turbaserte strategispill bedre kunstig intelligens siden den lave hastigheten på spillet tillater mer komplekse beregninger. I sanntidsstrategispill veies dette ofte den dårligere kunstige intelligensen opp av dens mulighet til å styre flere enheter raskere enn mennesker. Totalt sett er sanntidsstrategispill mer aksjon-orienterte, mens turbaserte spill orienterer seg mer mot abstrakt planlegging.

## Underkategorier

* Tårnforsvar, forsvar mot fiender. 
* Turbasert, brettspill, kortspill eller lignende format hvor spillere må vente på sin tur før man gjør sine trekk.
* 4x-spill, utforskelsesspill hvor kartet utvides. 
* storstrategi, ofte krigsspill eller spill som preges av nasjoner med økonomi, landområder og ressurser som skal administeres.
* Artilleri, ofte 2D baserte spill hvor spillere utifra sine posisjoner har som mål å treffe mål på banen, slik som Angry Birds.
* Autobattler, brikker eller lignende plasseres, en datamaskin vil så regne ut hvem utifra sine plasseringer som ligger best an. 
* MOBA, to lag konkurrerer på et forhåndsbestemt kart. Målet er å ødelegge motstanderlagets strukturer.
* Byplanleggerspill, byplanlegging, optimalisering av infrastruktur og økonomi inngår ofte, slik som .
* Sanntidsstrategi, Alle spillere kan når som helst utføre sine trekk, alt skjer i sanntid. 

## Referanser
EM i friidrett 2010 – 1500 meter menn

**Herrenes 1500 meter** under EM i friidrett 2010 fant sted på Estadi Olímpic Lluís Companys den 27., 28. og 30. 2010.

## Medaljevinnere



## Rekorder

## Program

## Resultater
### Round 1
#### Heat 1

#### Heat 2

#### Sammendrag

### Finale

## Eksterne lenker
*  Resultater I runde 1 
* Finaleresultater
Frida (album)

***Frida*** er et musikkalbum med Anni-Frid Lyngstad, utgitt i 1971. Dette er hennes første plate som soloartist.

## Sporliste

# «Tre kvart från nu»
# «Jag blir galen när jag tänker på dej»
# «Lycka»
# «Sen dess har jag inte sett en»
# «En ton av tystnad»
# «Suzanne»
# «Allting skall bli bra / Vad gör jag med min kärlek?»
# «Jäg är beredd»
# «En liten sång om kärlek»
# «Telegram till fullmånen»
# «Barnen sover»

## Eksterne lenker
*
Perviktunnelen

**Perviktunnelen** er en veitunnel i Hitra kommune. Fylkesvei 714 ble opprinnelig bygget med en trasé langs vestsiden av *Valslagvågen*, men ved *Pervika* var et lite parti av veien særlig svingete og smal. Etter oppslag i lokalpressen og Trøndelagsnytt om at veien bare hang i noen bolter festet i fjellet ble det ble tatt initiativ til å få utbedret den farligste strekningen da Fastlandsforbindelsen Hitra–Frøya sto ferdig i 2000, og det viste seg at det var noe penger igjen som opprinnelig var avsatt til å bygge ny veiforbindelse fra fast-Hitra til Dolmøya. Disse midlene ble omfordelt til dette prosjektet som la veistrekningen i tunnel under *Middagshaugen*. Tunnelen er 632 meter lang og ble åpnet 1. juli 2002.

## Se også
*Veitunneler i Norge
*Undersjøiske veitunneler i Norge

## Referanser
Anni-Frid Lyngstad (album)

***Anni-Frid Lyngstad*** er en samleplate med Anni-Frid Lyngstad, utgitt i 1972.

## Sporliste
# «Min egen stad»
# «En gång är ingen gång»
# «Försök och sov på saken»
# «Peter Pan»
# «Räkna de lyckliga stunderna blott»
# «Där du går lämnar kärleken spår»
# «Härlig är vår jord»
# «Peter kom tillbaka»
# «Simsalabim»
# «En ledig dag»
# «Du är så underbart rar»
# «Så synd du måste gå»

## Eksterne lenker
*
Frida ensam

***Frida ensam*** er et musikkalbum med Anni-Frid Lyngstad, utgitt i 1975. Albumet ble produsert av Benny Andersson og Björn Ulvaeus.

## Sporliste
# «Fernando»
# «Jag är mig själv nu»
# «Som en sparv»
# «Vill du låna en man?»
# «Liv på Mars?»
# «Syrtaki»
# «Aldrig mej»
# «Guld och gröna ängar»
# «Ett liv i solen»
# «Skulle de' va' skönt»
# «Var är min clown?»

## Eksterne lenker
*
Frem fra glemselen – Kjente viser fra en svunnen tid

***Frem fra glemselen – Kjente viser fra en svunnen tid*** er den første visesamlingen fra Per Johan Skjærstad, mannen bak plateserien Frem fra Glemselen. Boken kom på Norsk Musikkforlag AS høsten 1975, og var mer hefte enn en bok. Plateserien «Frem fra Glemselen», som året før hadde kommet med det første kapitlet, hadde solgt mer enn noen hadde forventet, og med *[[Frem fra Glemselen kap. 2]]* hadde skillingsvisene fått sin nye renesansse. Rita Engebretsen og Helge Borglund sang visene inn på plate, viser som Per Johan Skjærstad hadde reist rundt på østlandsområdet og samlet inn med båndopptaker. Han fikk eldre mennesker som husket disse visene til å synge de inn på kassett.

I denne første boken er det samlet 22 skillingsviser, og alle var i 1975 spilt inn på platene *[[Frem fra Glemselen kap. 1]]* og *[[Frem fra Glemselen kap. 2]]*, og utgitt på plateselskapet Talent. Platene lå også høyt på VG-lista. 
I boka er de gjengitt med noter, og kommer i den rekkefølgen de er innspilt i på plate. Per Johan Skjærstad har og med notiser om visene, samt hvem han har fått de av. Blant annet hadde Rita Engebretsen bidratt med visa «Anna på søndagskolen». Opplaget på denne boken var ikke stort, og et eksemplar er nesten umulig å få tak i idag.

## Visene
#«Ved Idas grav»
#«En drankers hytte»
#«Fisker-pikens sang»
#«Burobengvisa»
#«Tatervise ved bålet»
#«Gale-Truls»
#«Tullingen»
#«I en sal på hospitalet»
#«Lille mor»
#«Brevet»
#«Fant-Sonja»
#«Lille Ragnhild»
#«Moder, jeg er trett»
#«Anna på søndagskolen»
#«Vesleblakken»
#«Bruno (Aftenbønnen)»
#«Adjø, farvel»
#«Elfsborgvisen»
#«Lille, vakre Anna»
#«Krigens offer»
#«Mjøsvisen»
#«Farvel, min venn»

## Utgivelser
* 1975 Norsk Musikkforlag (heftet)
Something’s Going On

***Something's Going On*** er et engelskspråklig musikkalbum med Anni-Frid Lyngstad, utgitt i 1982. Albumet lå 14 uker på VG-lista og endte med 2.-plass som beste plassering.

## Sporliste
# «Tell Me It's Over»
# «I See Red»
# «I Got Something»
# «Strangers»
# «To Turn the Stone»
# «I Know There's Something Going On»
# «Threnody»
# «Baby Don't You Cry No More»
# «The Way You Do»
# «You Know What I Mean»
# «Here We'll Stay» med Phil Collins
#;Bonusspor på 2005-utgivelse
# «I Know There's Something Going On» (singelversjon)
# «Here We'll Stay» (soloversjon)

## Eksterne lenker
*
Krogen

**Krogen** eller **Ørekrog**, tidligere borg i Helsingør på Sjælland, som nå inngår i Kronborg slott.

## Historie
På 1420-tallet anla unionskongen Erik av Pommern en borg på Ørekrog, en odde litt nord for Helsingør, som på det smaleste stedet skjøt ut i vannet overfor Helsingborg.

Plasseringen var ikke tilfeldig, for kongen hadde nettopp innført en tollavgift som alle fremmede skip skulle betale når de ønsket å passere Øresund. Øresundstollen ble av største betydning for kongen og rikenes økonomi igjennom mere enn 400 år, og ble først opphevet i 1857 på nordamerikansk initiativ.

Borgen ble så oppkalt etter stedet og fikk navnet Krogen. Omgitt av en meget kraftig ringmur og med sine 80 x 80 meter i grunnplan, var borgen anselig etter datidens målestokk. Innenfor ringmuren lå tre hjørnehus i sten: I nordøst kongens bolig, i sydøst et kombinert brygghus og kjøkken (som muligvis også har vært kapell) og i sydvest en overhvelvet festsal. Ca 70 % av disse stenhusene inngår i nåtidens Kronborg.

Festningen ble løpende utbygget, og i perioden 1574-1585 begynte kong Frederik II en omfattende ombygging som omsider endte i et navneskifte til Kronborg Slot(t). For å få det nye navn slått fast bestemte kongen, at den som kom i skade for å si *Krogen* i stedet for *Kronborg*, kunne avkreves en god okse i bot av lensmannen.

## Et slott i et slott
Filmregissøren Carl Th. Dreyer har instruert en film som ved hjelp av rekonstruksjonsmodeller viser hvordan de to slottenes grunnplan fullstendig overlapper hverandre. Modellene er laget på grunnlag av funn og avdekkinger ved Kronborgs restaurering i årene 1926-35, og har gjort det lettere å danne seg et bilde av hvordan Krogen har sett ut.

## Referanser



## Eksterne lenker

* Slots- og Ejendomsstyrelsen
* Et slot i et slot
Deighton Lisle Ward

**Deighton Lisle Ward** (født 16. mai 1909, død 9. januar 1984) var en generalguvernør og politiker fra Barbados.

Han ble uteksaminert fra Harrison College i Bridgetown. I 1958 var han en av kandidatene til Arbeiderpartiet på Barbados, da dette partiet vant fire av de fem setene i Representantenes hus i det føderale parlamentet på Barbados. Han var også en kjent frimurer og satt som president i Barbados Football Association. 

Den 17. november 1976 ble Deighton Ward tatt i ed som generalguvernør på Barbados. Generalguvernør på Barbados er en innenlandsk representant som blir utpekt av dronningen av Barbados. Dronningen av Barbados er også statsoverhode i de femten andre samvelderikene,  landene i Samveldet av nasjoner som alle har felles statsoverhode med Storbritannia. 

Deighton Ward var generalguvernør på Barbados mellom 1976 og 1984, da han døde i embetet i januar. Han var utnevnt til *Knight Grand Cross* av Royal Victorian Order og av The Most Distinguished Order of Saint Michael and Saint George. Han var derved opphøyet i ridderstanden og har rett til å føre tiltaleformen *[[Sir]]* foran sitt navn.

## Referanser
Lisa Edelstein

**Lisa Edelstein** (født 1966) er en skuespiller fra USA. Hun har spilt i House M.D. i rollen som dr. Lisa Cuddy.

## Referanser


## Eksterne lenker
*